ছবি বানানোর বদলে তাহলে এখন থিয়েটারই করবেন?
(হেসে) থিয়েটারের সঙ্গে আমার রোম্যান্স শুরু হল বেশ দেরি করে। ইন ফ্যাক্ট, ‘দ্য লাস্ট স্যালুট’ নাটকটার মাধ্যমেই আমাদের অ্যাফেয়ার শুরু! আসলে সময়ের সঙ্গে সঙ্গে দেখলাম, টেলিভিশন এবং সিনেমা দু’টোই মাস-সেন্সিবিলিটি’র কাছে ভীষণভাবে দায়বদ্ধ। বৃহত্তর জনগণের কাছে তারা নিজেদের গ্রহণযোগ্যতা প্রমাণ করতে পারছে কি না, তার উপরেই দু’টোর সাফল্য নির্ভর করে। সো দ্য কনটেন্টস হ্যাভ টু বি ডাম্বড-ডাউন টু অ্যাপিল টু ইউনিভার্সাল টেস্টস। যেখানে ‘সিরিয়াস’ বিষয় হলেই প্রযোজকেরা বিনিয়োগ করতে চান না! সেক্ষেত্রে থিয়েটার অনেক নিরপেক্ষ। কিন্তু মুশকিল হল, দুনিয়াটা তো রোজ আরও জটিল ও ভয়াবহ হয়ে উঠছে। বিশেষ করে ৯/১১ পরবর্তী সময়টায়। ফলে কিছু কিছু বিষয় নিয়ে কথা না বলে আর পারা যাচ্ছে না!
এই কয়েকদিন আগেই শাহরুখ খান তৃতীয়বার আমেরিকার বিমানবন্দরে হেনস্থা হলেন। আমজাদ আলি খানের ইউকে ভিসা বাতিল হল...। 
আসলে টুইন টাওয়ার আক্রান্ত হওয়ার পর পৃথিবীটা দু’ভাগে ভাগ হয়ে গিয়েছে। খুব স্পষ্টভাবে— আস অ্যান্ড দেম। আমরা এবং ওরা। ‘ইসলামোফোবিয়া’ শব্দটা আমরা এখন প্রবলভাবে শুনতে পাচ্ছি। গোটা দুনিয়ায়। তার প্রভাব পৃথিবীর এই অংশে তো পড়বেই! ওয়ার্ল্ড ট্রেড সেন্টারে সন্ত্রাসী হানা খুবই দুর্ভাগ্যজনক ঘটনা। কিন্তু সেই ঘটনার প্রভাবে আমেরিকাও এমন বেশ কিছু পদক্ষেপ করেছে, যা চরম নিন্দনীয়। যেমন আফগানিস্তান আক্রমণ। একটা গরিব দেশ আরও, আরও গরিব হয়ে গেল। তারপর ইরাক ইনভেশন। গোটা পৃথিবী যার বিরুদ্ধে রুখে দাঁড়িয়েছিল। আমেরিকার যুক্তি ছিল, সাদ্দাম হুসেন গোপনে এমন কোনও বিধ্বংসী অস্ত্র বানিয়েছে যেটা গোটা পৃথিবীকে ধ্বংস করে দিতে পারে। অথচ তার কোনও প্রমাণ আমেরিকা এখনও পর্যন্ত দেখাতে পারেনি। (জর্জ) বুশ এবং (টোনি) ব্লেয়ার— দু’জনেই কিন্তু দাবি করেছিলেন। দ্যাট ওয়াজ দ্য ব্লাডিয়েস্ট চ্যাপ্টার অফ গ্লোবাল শেম! আমাদের নাটক তার উদ্দেশেই।

থেকে। যে সাংবাদিক প্রেসিডেন্ট বুশকে জুতো ছুড়ে মেরেছিলেন বাগদাদের এক সাংবাদিক সম্মেলনে...।
বুশ বোধহয় ভেবেছিলেন, ক্লাসিক আমেরিকান হিরোর মতো ছবির শেষ দৃশ্যে সূর্যাস্তের পথে মিলিয়ে যাবেন! কিন্তু আল-জায়িদি বাধ সাধলেন। কতটা রাগ পুঞ্জীভূত হয়েছিল ইরাকিদের মধ্যে, সেটা খুব পরিষ্কার হয়ে গিয়েছিল জুতো ছোড়ার ওই একটা ঘটনায়। ইরাক’কে নাকি ওঁরা স্বাধীনতা এনে দেবেন! সাদ্দামের হাত থেকে বাঁচিয়ে গণতন্ত্র প্রতিষ্ঠা করবেন ওদেশে। কিন্তু ভাবুন, আমেরিকা কত ক্ষমতাশালী দেশ হলে সারা পৃথিবীর মিডিয়াকে নিয়ন্ত্রণ করতে পারে। ওদের যুদ্ধের খবর পড়তে পড়তে প্রথম দিকে মনে হতো, পুরোটাই যেন একটা শান্তিপূর্ণ অধ্যায়! আসলে তো তা না! কত লোক মারা গিয়েছিলেন আমরা এখন জানছি। কত মহিলা এবং শিশু প্রাণ হারিয়েছে! আমার মনে হয়েছিল, নাটকটা করার জন্য এমন একটা ডকুমেন্ট দরকার, যেটা ইতিহাসের বুটের তলায় পিষে যায় যারা, তাদের দৃষ্টিকোণ থেকে লেখা। তাদের বয়ানে গড়া। ইতিহাস যারা লেখে, তাদের ভার্সনটা নয়। আল-জায়িদির ‘দ্য লাস্ট স্যালুট টু প্রেসিডেন্ট বুশ’ তেমনই একটা বই। 
আপনাদের নাটকটা মুন্‌তাধর আল-জায়িদির বই আপনি মনে করেন, থিয়েটার এখনও নিজের বিদ্রোহী মনোভাব ধরে রাখতে পেরেছে? এই ‘কমোডিফিকেশনে’র যুগে?
থিয়েটারের ট্র্যাডিশন তো তাই-ই। নিপী়ড়িতদের কথাই বলে এসেছে সে চিরকাল। তবে আপনি যেটা বলতে চাইছেন, সেটাও ইদানীং সত্যি। বিপ্লবী থিয়েটার প্রায় অদৃশ্যই এখন! ‘দ্য লাস্ট স্যালুট’ আমরা প্রথম করেছিলাম ২০১০-’১১ নাগাদ। সেই সময়টায় বোধহয় ওসামা বিন লাদেনকে পাশের দেশটায় মেরে ফেলা হচ্ছিল!
প্রেসিডেন্ট বুশের আহ্বান প্রত্যাখ্যান করেছিলেন আপনি একবার। একটা চিঠিও লিখেছিলেন সেই নিয়ে ওঁকে...। ব্যাকগ্রাউন্ড’টা বলবেন?
ওটা ঘটেছিল ২০০৩ সালে। ওয়াশিংটনে সেবার বুশের প্রেয়ার ব্রেকফাস্ট মিটিংয়ে আমাকেও আমন্ত্রণ জানানো হয়েছিল। আমি যাইনি। কেন যাইনি, সেটা নিয়েই ওই চিঠি। এবং কারণটা ছিল ইরাক আক্রমণ। সেই চিঠিটাই ‘দ্য লাস্ট স্যালুট’এর পারফরম্যান্সের আগে পড়ে থাকি আমি। প্রেয়ার ব্রেকফাস্ট মিটিংয়ে কী হয় আপনাকে বলি। সেখানে গোটা দুনিয়ার হোমরাচোমরা আমলারা থাকেন, মার্কিন প্রেসিডেন্টের সঙ্গে ব্রেকফাস্ট সারার জন্য। পৃথিবীতে কোথায় কী সমস্যা হচ্ছে, কেন হচ্ছে— সেসব নিয়ে চর্চা করেন ওঁরা। এবং সেসবের সমাধান খুঁজতে প্রার্থনা করতে বসেন! পাশাপাশি মারণাস্ত্র পাঠাতে থাকেন ইরাকে! গোটা ব্যাপারটার মধ্যে সাংঘাতিক একটা ভণ্ডামি রয়েছে। সুতরাং ওই ব্রেকফাস্টের অংশ হিসেবে আমি নিজেকে ভাবতে পারিনি। এই নাটকটা আমার মন ছুঁয়েছিল তাই। এর উপাদানে বিতর্ক থাকলেও। 
ইরাক তো এই মুহূর্তে ইতিহাস। আপনাদের নাটকেই এমন একটা সংলাপ রয়েছে, যে আমেরিকা নিজের হাতে সন্ত্রাসবাদী বানায়, তারপর তাদেরকেই মারতে তাদের দেশে ঢুকে প়ড়ে। তার একটা নিদর্শন পৃথিবী দেখছে এখন। আইএসআইএস। যার প্রভাবে ভুগছে সিরিয়া, লিবিয়া, লেবানন, ব্রাসেল্‌স বা ঢাকা। এমন একটা সমসাময়িক বিষয় কেন নাটকের কথনে রইল না?
এই বইটা, মানে আল-জায়িদির আত্মজীবনীটা আমরা হাতে পেয়েছিলাম ২০০৯ সালে। উই হ্যাড লিভ্‌ড থ্রু ইরাক অ্যাট দ্যাট টাইম। সেই সাংবাদিকের ন্যারেটিভ ওই মুহূর্ত একটা বিশাল কম্পন ধরিয়েছিল আমাদের মধ্যে। ওই ধ্বংসের পরিধিটা তো এখানে বসে কল্পনাও করা যায় না! তারই একটা মানবিক আখ্যান দিয়েছিলেন আল-জায়িদি। যেটা সেই মুহূর্তে আমাদের কাছে খুবই গুরুত্বপূর্ণ ছিল। তার আরও একটা বড় কারণ, ওই ইতিহাসটা আপনি কোথাও পাবেন না। গোটা বিশ্বের মিডিয়া তখন হাত গুটিয়ে বসেছিল। কেউ রেকর্ডই করেনি কোনও ঘটনা! সাদ্দাম-ইরাক এসব সম্পর্কে যা জেনেছেন, তার সবটাই মার্কিন নিয়ন্ত্রিত মিডিয়ার একাংশের প্রচার করা খবর। সাদ্দামের মৃত্যুদণ্ডের পর আমরা সকলে একটু নড়েচড়ে বসেছিলাম। উই ওক আপ টু দ্য হরর অফ আইএসআইএস। ফলে এখন ব্রাসেল্‌সে কিছু ঘটলে কিংবা প্যারিসে অ্যাটাক হলে বা ঢাকায় মানুষ মরলে আমরা সহজেই একটা মাইন্ডসেটের সঙ্গে তার যোগাযোগ খুঁজে পাই। যে মাইন্ডসেট একটা সম্প্রদায়কে চিহ্নিত করেই ফেলেছে যে কোনও চক্রান্তের সঙ্গে। যে কোনও দুর্ঘটনার সঙ্গে। ডোনাল্ড ট্রাম্পের কথাবার্তা শুনলেই মাইন্ডসেট’টা ধরা যায়। ঘটনাচক্রে সেই সম্প্রদায়ের সঙ্গে ইসলাম জড়িত। এ রকম একটা জোরালো থিম’এর প্লট নিয়েই কাজ করতে চেয়েছিলাম। যেটা দুঃখের সঙ্গেই বলতে হচ্ছে, মূলধারার হিন্দি সিনেমা কোনওদিন করতে পারেনি। 
একদিকে মার্কিন যুক্তরাষ্ট্রের প্রেসিডেন্ট পদপ্রার্থী ডোনাল্ড ট্রাম্প বলছেন, ইসলামিক রেফিউজিদের আশ্রয় দেওয়ার কোনও জায়গাই নেই তাঁর ইডিওলজিতে। অন্যদিকে হিলারি ক্লিন্টনের ইমেল হ্যাক করে জুলিয়ান অ্যাসাঞ্জ জানাচ্ছেন, হিলারি নাকি আইএসআইএস’কে মদত জোগাতেন...!
 আমি এঁদের কারও পক্ষেই মতামত দেব না। আমার ধারণা, গোটা বিশ্বকে এই আমরা-ওরা ভাগে ভাগ করলে এই ধরনের ঘটনাগুলো হবেই। আত্মপরিচয় নিয়ে যে রাজনীতি রোজ ঘটে চলে গোটা দুনিয়ায়, এবং অন্যান্য খবরের চাপে আমরা ভুলেই যাই যে একটা আইডেন্টিটি ক্রাইসিসের সঙ্গে অন্যটার যোগাযোগ অনস্বীকার্য— তাতে করে দুনিয়াটা বেশিদিন আর বাসযোগ্য থাকবে না! নাথিং মেক্‌স সেন্স এনিমোর! আমি আজ একটা পতাকা তুলে বললাম, এটাই সেরা! আরেকজন অন্য পতাকা তুলে বলল, তারটাই উৎকৃষ্ট। আর তারপর লড়াই বেধে গেল! কে বাঁচাবে আমাদের এর থেকে? নিউজরুমে বসে স্মার্ট হেডলাইন লেখা ছ়াড়়া বা সোশ্যাল মিডিয়ায় বিষয়টা নিয়ে রসিকতা করা ছাড়া আমাদের গতি নেই নাকি তার মানে? আমার একটাই মত। অল্টারনেটিভ ন্যারেটিভ’টাকে গুরুত্ব দাও। অন্য লোকের কথাগুলোও শোনো। বিশেষ করে যারা প্রান্তিক। মেনস্ট্রিম ন্যারেটিভ মানেই যে সেটা একটা ক্ষমতাশালী নেক্সাসের তৈরি করা, সেটা তো বুঝতে আর কারও বাকি নেই! এবং তারা সেটা বানায় নিজেদের কার্যসিদ্ধির জন্যেই। তার জন্যেই বিরুদ্ধমত সহ্য করতে পারে না তারা! ‘ডিসেন্ট’ শব্দটা এত বড় একটা ইস্যু হয়ে দাঁড়ায়!

কাশ্মীরের ক্ষেত্রে সেখানকার অধিবাসীদের ‘ডিসেন্ট’ সম্পর্কে আপনার কী মত?
ডিসেন্ট— প্রত্যেকের মৌলিক অধিকার। অতি বামপন্থী কেউ কখনওই বলতে পারে না, অতি দক্ষিণপন্থীর বিরুদ্ধমত প্রকাশের কোনও অধিকার নেই। যতক্ষণ পর্যন্ত ‘ডিসেন্ট’ একটা সভ্যদেশে সভ্যভাবে প্রকাশিত হচ্ছে, ততক্ষণ পর্যন্ত কারও আপত্তির জায়গা থাকতে পারে না। আমাদের বুঝতে হবে, বৈচিত্র থাকতেই পারে। মতামতে, ভাবনায়, ধ্যান-ধারণায়। বাট উই আর অলসো টু পিলার্স অফ দ্য সেম হাউস। আমি মনে করি না, আমাদের কারওরই কোনও মতামত একমাত্র সত্য। ডিকনস্ট্রাকশন’টাও ভীষণ জরুরি। জীবনটা তো স্থবির জলাশয় নয়। ফলে আদর্শ বদলাতেই থাকে। মানুষ বদলাতেই থাকে। এটা মেনে নিতে পারায় এত অসুবিধে কোথায়!
১৯৮৪ সালের শিখ-বিরোধী হিংসা নিয়ে একটা ছবি করবেন ভেবেছিলেন। সেটা হল না কেন?
ওয়েল, দ্যাট ওয়াজ স্টল্‌ড। কারণ ওই সম্প্রদায়ের নিজেদের মধ্যেই মতবিরোধ ছিল। ওই পর্বটা নিয়ে ওঁদের নিজেদেরই বিভাজিত মতামত রয়েছে। ওঁদের যদি নিজেদেরই স্পষ্ট ধারণা না থাকে কীসের জন্য কী ও কেন, আমি কে বলুন বুঝিয়ে দিতে যাওয়ার!
আপনিই কি ‘মোটিভেট’ করলেন?
সেভাবে মোটিভেট করার কিছু নেই। সিনেমা ইন্ডাস্ট্রির সঙ্গে তো যুক্ত ছিলই। ‘ক্যাবারে’ বানাল। যেটা মুক্তি পাবে হয়তো শিগগিরই। কিন্তু অভিনয়ে ফেরার কোনও কংক্রিট প্ল্যান এখনও নেই পূজার। কিছু কিছু স্ক্রিপ্ট পড়ছে। ভাল কিছুর খোঁজেও রয়েছে ও। পেলে হয়তো করবে! কিন্তু ও বরাবরই ফিল্মে অভিনয়ের চেয়ে ফিল্ম তৈরি করতে বেশি আগ্রহী!
অন্য প্রসঙ্গে যাই। পূজা ভট্ট নাকি অভিনয়ে ফিরছেন। আপনি সত্যিই আর ফিল্ম বানাবেন না?
পরিচালনা আর করব না। প্রযোজনার কাজ যেমন করছি, সেটা চলবে। ‘রাজ রিবুট’ আসছে ১৬ সেপ্টেম্বর। টেলিভিশন শো’ও প্রোডিউস করেছি একটা— ‘নামকরণ’। ওটাও খুব শিগগির দেখানো শুরু হবে। নাটক তো করছিই। বই লিখছি একটা। এর মধ্যে আর ডিরেকশন না-ই বা দিলাম! হা হা‍!